
Parlamentul  României

Camera  Deputaţilor

Comisia pentru buget,                                                   Comisia pentru sănătate          
     finanţe şi bănci                                                                      şi familie
 Bucureşti, 23.09.2015                                                       Bucureşti, 23.09.2015

        Nr. 4c-2/605                                                                        Nr.4c-8/298
BIROULUI PERMANENT

AL

CAMEREI DEPUTAŢILOR,

Vă înaintăm raportul comun asupra proiectului de Lege  pentru aprobarea Ordonanţei de urgenţă a Guvernului nr.12/2015 privind aprobarea susţinerii cheltuielilor de întreţinere şi funcţionare a Formaţiunii Medicale ROL 2 din bugetul Ministerului Sănătăţii şi pentru modificarea şi completarea unor acte normative în domeniul sănătăţii trimis Comisiei pentru buget, finanţe şi bănci şi  Comisiei pentru sănătate şi familie spre dezbatere,  în fond, cu adresa nr. PLx 475/2015  din 17 iunie 2015.
În raport cu obiectul şi conţinutul reglementării, proiectul de lege face  parte din categoria legilor ordinare.
            PREŞEDINTE,                                                        PREŞEDINTE,                              

           Viorel ŞTEFAN                                                  Conf.Dr.Florin BUICU         

Parlamentul României

Camera Deputaţilor

          Comisia pentru buget,                                                                                                  Comisia pentru sănătate          
               finanţe şi bănci                                                                                                                    şi familie
             Bucureşti, 23.09.2015                                                                                                      Bucureşti, 23.09.2015

             Nr. 4c-2/605                                                                                                                         Nr.4c-8/298
RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.12/2015 privind aprobarea susţinerii cheltuielilor de întreţinere şi funcţionare a Formaţiunii Medicale ROL 2 din bugetul Ministerului Sănătăţii şi pentru modificarea şi completarea unor acte normative în domeniul sănătăţii
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru sănătate şi familie au fost sesizate, în procedură de urgenţă, cu adresa nr.PLx 475/2015 din 17 iunie 2015 , spre dezbatere în fond, cu proiectul de Lege  pentru aprobarea Ordonanţei de urgenţă a Guvernului nr.12/2015 privind aprobarea susţinerii cheltuielilor de întreţinere şi funcţionare a Formaţiunii Medicale ROL 2 din bugetul Ministerului Sănătăţii şi pentru modificarea şi completarea unor acte normative în domeniul sănătăţii.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 15 iunie 2015.

La întocmirea prezentului raport comun Comisiile au avut în vedere :

· avizul favorabil al Consiliului Legislativ (nr.491 din 14.05.2015)

· avizul favorabil al Comisiei juridice, de disciplină şi imunităţi ( nr.PLx 475/2015/24.06.2015)
Proiectul de lege  supus dezbaterii are ca obiect de reglementare aprobarea susţinerii cheltuielilor de întreţinere şi funcţionare a Formaţiunii Medicale ROL 2 în valoare de 360.000 lei pentru o perioadă de 6 luni, din bugetul Ministerului Sănătăţii pe anul 2015 , precum şi modificarea şi completarea unor acte normative în domeniul sănătăţii.
 În conformitate cu prevederile art. 61 şi 63 din Regulamentul Camerei Deputaţilor, republicat, cele două comisii au dezbătut proiectul de lege în şedinţe separate. 
La şedinţa Comisiei pentru buget, finanţe şi bănci din data de 25 august 2015, şi-au înregistrat prezenţa 27 deputaţi din totalul de 32 membri. Membrii comisiei au hotărât, cu unanimitate de voturi, adoptarea proiectului de lege în forma prezentată de Senat .

La şedinţa Comisiei pentru sănătate şi familie din data de  22 septembrie 2015, şi-au înregistrat prezenţa 18 deputaţi din totalul de 19 membri. Membrii comisiei au hotărât, cu unanimitate de voturi, adoptarea proiectului de lege în forma prezentată de Senat .

 La dezbaterile comisiei au participat, în conformitate cu prevederile art. 55 din Regulamentul Camerei  Deputaţilor, republicat,  dl.Vasile Ciurchea – preşedinte C.N.A.S. , dna.Liliana Mihai – director C.N.A.S. şi dna.Corina Teodor – consilier , Ministerul Sănătăţii .                      
În urma finalizării dezbaterilor, cele două comisii propun plenului Camerei Deputaţilor, adoptarea  proiectului de Lege   în forma prezentată de Senat, cu amendamentul respins, redat în Anexa la prezentul raport.

În raport cu obiectul şi conţinutul său, proiectul de Lege face parte din categoria legilor ordinare.
                      PREŞEDINTE,                                                                                                  PREŞEDINTE,                              

                     Viorel ŞTEFAN                                                                                            Conf.Dr.Florin BUICU               

                        SECRETAR,                                                                                                      SECRETAR,

                 Mihai-Aurel DONŢU                                                                                        Dr.Camelia BOGDĂNICI

 Şef serviciu, Giorgiana Ene                                                                                                                                                            Şef birou, Gheorghe Marinescu

 Consilier parlamentar, Luminiţa Ana Ghiorghiu                                                                                                                          Consilier parlamentar, Cristina Bologan

                                                                 ANEXA 

AMENDAMENTE RESPINSE

	Nr.

crt.
	Text iniţial
	Amendamentul respins 

şi autorul acestuia
	Motivarea admiterii/ respingerii
	Camera Decizională

	1.
	_____

"Art.12. - (1) Pentru medicamentele pentru care în urma evaluării efectuate potrivit legii de Agenţia Naţională a Medicamentului şi Dispozitivelor Medicale au fost emise decizii de intrare condiţionată în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, aprobată prin Hotărârea Guvernului nr. 720/2008, cu modificările şi completările ulterioare, se pot încheia contracte cost-volum/cost-volum- rezultat în limita fondurilor obţinute din excluderea şi/sau modificarea procentului de compensare a unor medicamente incluse în lista mai sus menţionată, din aplicarea unor politici farmaceutice, din sumele rezultate ca urmare a schimbărilor modelelor terapeutice, precum şi din sume suplimentare alocate în bugetul Fondului naţional unic de asigurări sociale de sănătate în condiţiile legii. În condiţiile neîncheierii contractelor cost-volum/cost-volum-rezultat, medicamentele nu vor fi incluse în lista de medicamente aprobată potrivit legii prin hotărâre a Guvernului.”
( OUG nr.77/2011, cu modificările şi completările ulterioare)
	„La Art.III înaintea punctului 1 se introduce un nou punct cu următorul cuprins:

„- La alineatul (1) al articolului 12 sintagma „asiguraţii, cu sau fără contribuţie personală”  se înlocuieşte cu sintagma „pacienţii”.”

Autor: dl.dep.Horia Cristian  ( Grup parlamentar PNL)


	Argumente susţinere:

În programul naţional de sănătate sunt incluse şi persoanele fără asigurare,  prin impact cu bolile ce afectează sănătatea publică.
Argumente respingere:

În conformitate cu prevederile art. 241 și urm. din Legea nr. 95/2006 privind reforma în domeniul sănătății, republicată, în cadrul sistemului de asigurări sociale de sănătate din România, asiguraţii beneficiază de medicamente cu sau fără contribuţie personală, pe bază de prescripţie medicală pentru medicamentele cuprinse în lista de medicamente (...). Lista cu medicamente de care beneficiază asiguraţii cu sau fără contribuţie personală se elaborează de către Ministerul Sănătăţii şi CNAS, cu consultarea CFR, şi se aprobă prin hotărâre a Guvernului.

În acest sens, prin HG           nr.720/2008 a fost aprobată Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate.

Bolnavii cu afecțiuni incluse în programele naționale de sănătate pot fi:

· Persoane care realizează venituri impozabile și au obligația plății contribuției de asigurări sociale de sănătate pentru acestea și sunt astfel persoane asigurate beneficiare ale pachetului de bază de servicii medicale;

· Persoane care nu realizează venituri impozabile, iar potrivit art. 224 alin. (1) lit. e) din Legea nr. 95/2006, republicată, bolnavii cu afecţiuni incluse în programele naţionale de sănătate stabilite de Ministerul Sănătăţii, până la vindecarea respectivei afecţiuni, dacă nu realizează venituri din muncă, pensie sau din alte resurse, beneficiază de asigurare, fără plata contribuţiei.

În consecință, având în vedere faptul că bolnavii cu afecţiuni incluse în programele naţionale de sănătate sunt asigurați ai sistemului de asigurări sociale de sănătate, nu este necesară înlocuirea sintagmei ”asigurați” cu sintagma ”pacienți” în cuprinsul art. 12 alin. (1) din proiectul de Lege pentru aprobarea OUG nr. 12/2015.

